พรรณิการ์ ฟ้อง บุญเกื้อ หมิ่นประมาท ปมเงินบริจาคเมย์เดย์ ศาลนัดไต่สวน 26 ต.ค.นี้
พรรณิการ์ ฟ้อง บุญเกื้อ หมิ่นประมาท เรียกค่าเสียหายจำนวน 1 ล้านบาท กรณีบุญเกื้อกล่าวหาโครงการเมย์เดย์ เมย์เดย์ ไม่โปร่งใส ศาลนัดไต่สวนมูลฟ้อง 26 ต.ค. 25638 ก.ค. 2563 วันนี้ทีมสื่อคณะก้าวหน้า แจ้งว่า พรรณิการ์ วานิช กรรมการบริหารคณะก้าวหน้ามอบหมายให้ทีมกฎหมายยื่นฟ้อง บุญเกื้อ ปุสสเทโว อดีตผู้ช่วย ส.ส. พรรคภูมิใจไทย ในข้อหาหมิ่นประมาทด้วยการโฆษณา เรียกค่าเสียหายจำนวน 1 ล้านบาท จากกรณีที่บุญเกื้อ กล่าวหาว่าโครงการเมย์เดย์ เมย์เดย์ ซึ่งมีเงินบริจาคจำนวน 7.7 ล้านบาทของคณะก้าวหน้า มีข้อพิรุธและความไม่โปร่งใส และเป็นหนึ่งในผู้เสียหายร่วมบริจาคจำนวน 1 สตางค์ โดยศาลกำหนดนัดไต่สวนมูลฟ้องในวันที่ 26 ต.ค. 2563 เวลา 13:30 น.วานนี้เฟสบุ๊คแฟนเพจคณะก้าวหน้าได้ชี้แจงกรณีเงินบริจาคจากโครงการ เมย์เดย์-เมย์เดย์ เราช่วยกัน 7751783 ล้านบาท ของคณะก้าวหน้าว่า เงินบริจาค มีหลักฐานการโอนเงินกว่า 2431 คน รวมทั้ง 15 รายชื่อที่นายแพทย์วรงค์ เดชกิจวิกรม อดีตผู้บริหารพรรครวมพลังประชาชาติไทย กล่าวหาว่าเป็นอวตาร โดยได้มีการชี้แจงดังนี้[ แถลงการณ์คณะก้าวหน้า กรณีเงินระดมทุนจากโครงการ เมย์เดย์-เมย์เดย์ เราช่วยกัน ]เมื่อวันที่ 1-2 พฤษภาคม 2563 คณะก้าวหน้าได้จัดกิจกรรมคอนเสิร์ตระดมทุน เมย์เดย์-เมย์เดย์ เราช่วยกัน โดยมีวัตถุประสงค์หลักเพื่อช่วยสนับสนุนศิลปินและประชาชนที่ได้รับผลกระทบจากมาตรการปิดเมืองเพื่อหยุดยั้งการแพร่ระบาดของโควิด-19 โดยเงินที่ใช้ในการจ้างศิลปินและจัดงานทั้งหมด เป็นเงินจากคณะก้าวหน้า ส่วนรายได้จากการระดมทุนทั้งหมด นำไปแจกจ่ายให้กับประชาชนที่ได้รับความเดือดร้อน รายละ 3000 บาท โดยใช้หลักการถ้วนหน้า ไม่ต้องพิสูจน์ความจน ให้ทุกคนที่แสดงความประสงค์ขอรับเงินผ่านทางแฟนเพจคณะก้าวหน้าตามกติกาที่เรากำหนดคณะก้าวหน้าได้เปิดบัญชี ธนาคารไทยพาณิชย์ เลขบัญชี 409-450005-8 ชื่อบัญชีนางสาวพรรณิการ์ วานิช ขึ้นในวันที่ 1 พฤษภาคม 2563ตั้งแต่วันที่ 1 พฤษภาคม ถึงวันที่ 3 กรกฎาคม 2563 มีการโอนเงินเข้าบัญชีทั้งหมด 7751783 บาท จากธุรกรรมทั้งสิ้น 15383 ธุรกรรมมีการโอนเงินออกทั้งสิ้น 7529000 บาท จากธุรกรรมทั้งสิ้น 2286 ธุรกรรมมีเงินสดเหลือในบัญชีทั้งสิ้น 222783 บาท ณ วันปิดบัญชี 3 กรกฎาคม 2563เงินโอนออกทั้ง 7.529 ล้านบาทนั้น โอนเพื่อถึงมือประชาชน 2443 ครั้ง ถึงมือประชาชน 2431 คนสังเกตว่าจำนวนประชาชนที่ได้รับเงินที่เราประกาศไว้คือ 2427 คน จำนวนครั้งที่โอนมากกว่าจำนวนผู้ได้รับเงิน 16 ครั้ง มาจาก 2 สาเหตุ ได้แก่1. มีผู้ได้รับโอน แต่ตกหล่นในการใส่รายชื่อในประกาศ 4 คน2. จำนวนครั้งที่โอนมากกว่าจำนวนผู้ที่ได้รับเงิน 12 รายการ เกิดขึ้นจาก ธนาคารโอนไม่ผ่าน 5 ธุรกรรม และพนักงานโอนซ้ำ 7 ธุรกรรม ในกรณีพนักงานโอนซ้ำนั้น ผู้รับและ/หรือพนักงานที่โอนซ้ำ ได้นำเงินกลับมาคืนครบ 6 รายการ ผู้ได้รับซ้ำไม่โอนคืน 1 รายการเราประกาศปิดโครงการในวันที่ 3 พฤษภาคม และได้แจ้งผ่านทางเฟซบุ๊กไลฟ์ ในแฟนเพจคณะก้าวหน้าว่า เงินที่โอนเข้ามาจนถึงวันที่ 3 พฤษภาคม เวลา 14.00 น. เราจะนำเงินไปบริจาคในโครงการนี้ทั้งหมด ส่วนยอดเงินที่โอนเข้ามาหลังจากเวลา 14.00 น. ของวันที่ 3 พฤษภาคม จะถูกนำไปใช้ในโครงการสาธารณประโยชน์อื่น ๆ ต่อไป โดยเราจะประกาศรายละเอียดโครงการให้ทราบในภายหลัง ซึ่งข่าวการปิดโครงการและรายละเอียดข้างต้นได้ถูกนำเสนอในสื่อมวลชน เป็นที่รับรู้ในสาธารณะอย่างไรก็ตาม เมื่อมีการประกาศปิดโครงการออกไปแล้วมีผู้ประสงค์จะบริจาคเพิ่มจำนวนมากที่ต้องการนำเงินเข้าโครงการเมย์เดย์-เมย์เดย์ แต่ไม่สามารถโอนเงินได้ทัน ได้ติดต่อมายังคณะก้าวหน้าขอให้ขยายเวลาในการรับบริจาคเงิน เราจึงตัดสินใจขยายเวลาตัดยอดเงินจนกระทั่งผู้ที่ติดต่อเข้ามารายสุดท้ายได้โอนเงินเสร็จในเวลาประมาณ 22 นาฬิกาของวันที่ 3 พฤษภาคมหลังจากปิดโครงการเมย์เดย์-เมย์เดย์ไปแล้ว เราได้เปิดเผยรายชื่อผู้ได้รับเงินทั้งหมดในเว็บไซต์ และมีรายงานสรุปโครงการ ตามลิงค์ดังต่อไปนี้และหลังจากวันที่ 3 พฤษภาคม ยังมีผู้มีจิตศรัทธาสบทบเงินเข้าสู่โครงการอีกเป็นจำนวนหนึ่ง มียอดเงินรวมอยู่ที่ 422783 บาทเงินจำนวนดังกล่าว เราได้จัดสรร 200000 บาท ไปใช้ในโครงการจ่ายค่าน้ำประปาให้กับประชาชนที่มีรายได้น้อยในชุมชนต่างๆ เช่น ชุมชนสุขาภิบาล 2 ชุมชนสุเหร่าคลองเคล็ด ชุมชนเปรมฤทัย 20 เป็นต้น เราจ่ายค่าน้ำให้กับครัวเรือนไปแล้ว 167 ครัวเรือน รวมเป็นเงิน 52349 บาท ในค่าน้ำรอบเดือนพฤษภาคมและเดือนมิถุนายน เงินส่วนนี้ยังเหลืออีก 147650 บาท และเราจะใช้ทยอยจ่ายค่าน้ำประปาให้กับครอบครัวที่ลำบาก รวมถึงใช้ในการแจกจ่ายอุปกรณ์การเรียนให้กับลูกหลานของคนในชุมชนที่มีรายได้น้อย เพื่อผ่อนภาระให้กับผู้ปกครองในช่วงเปิดเทอมเงินส่วนสุดท้ายจำนวน 222783 บาทนั้นยังไม่ได้ถูกใช้ และไม่เคยถูกโอนออกจากบัญชีไปเพื่อใช้ส่วนตัว เราตั้งโครงการบริจาคอุปกรณ์การเรียนให้กับนักเรียนที่ยากจน และกำลังอยู่ในระหว่างดำเนินการเราตัดสินใจปิดบัญชีรับบริจาคลง เมื่อวันที่ 3 ก.ค. 2563 เพราะมีการโอนเงินเข้ามาผิดปกติ รายชื่อผู้ที่โอนเข้ามารายล่าสุดมีความเกี่ยวข้องกับบุคคลที่กำลังใส่ร้ายเราอย่างแข็งขันในเรื่องนี้ เราเคลือบแคลงในวัตถุประสงค์ของการโอนเงินรายการนี้ และเพื่อไม่ให้เกิดการใส่ร้ายป้ายสีกันในภายหลัง เราจึงตัดสินใจปิดบัญชีลงคณะก้าวหน้าขอยืนยันต่อผู้บริจาคเข้าโครงการทั้งหมด 15383 ธุรกรรม ว่าได้โปรดสบายใจและมั่นใจว่าเงินทุกบาทของท่านถูกนำไปใช้เพื่อช่วยเหลือประชาชน ไม่มีการยักยอกหรือเบียดบังไปโดยทีมงานคณะก้าวหน้าแม้แต่บาทเดียวเพื่อแสดงความบริสุทธิ์ใจ เราได้เปิดเผยเอกสารรายการธุรกรรมทั้งหมดของบัญชี ในลิงค์นี้โดยขอสงวนสิทธิ์ปิดบังข้อมูลส่วนบุคคลบางส่วนเพื่อเคารพในความเป็นส่วนตัวของบุคคลที่มีชื่ออยู่ในเอกสารคณะก้าวหน้ายืนยันว่าเรายินดีที่ประชาชนตั้งคำถามและขอให้เราแสดงความโปร่งใสในการจัดการเงินระดมทุนก้อนนี้ แต่กลับมีบุคคลบางกลุ่ม ฉวยโอกาสใช้จังหวะดังกล่าว ใส่ร้ายป้ายสีเพื่อให้สังคมเข้าใจผิด โกรธและเกลียดเรานี่เป็นวิถีการทำงานการเมืองที่สกปรก ทำให้เราเสียเวลา เสียทรัพยากร แทนที่จะได้ใช้เวลาและทรัพยากรดังกล่าวทำเรื่องที่เป็นประโยชน์ต่อประชาชนและประเทศชาติในขณะที่คณะก้าวหน้าพร้อมถูกตรวจสอบจากการกระทำของเรา ผู้ที่ใส่ร้ายเราทั้งหมดนั้น ไม่ได้หยิบยกหลักฐานใดๆ มาอ้างอิงเลย มีเพียงการกล่าวอ้างลอยๆ เพื่อทำให้ประชาชนเข้าใจผิด เราจะไม่ทำการเมืองเช่นนี้ นี่คือลักษณะการเมืองที่ทำให้ประเทศชาติล้าหลัง ไม่สามารถพัฒนาชีวิตความเป็นอยู่ของพี่น้องประชาชนชาวไทยได้คณะก้าวหน้ายืนยันที่จะสร้างสังคมที่น่าอยู่กว่านี้ด้วยการทำงานการเมืองอย่างตรงไปตรงมา และยึดมั่นในหลักการประชาธิปไตยโดยไม่ย่อท้อหวังว่าประชาชนจะเห็นถึงความจริงใจของเรา และยืนหยัดเคียงข้างเรา________[ ชี้แจงเพิ่มเติม ]กรณีมีคนถามเรื่อง ยอด (1) 447000 และ (2) 36000 ที่รายละเอียดระบุว่า เทสโก้ โลตัส สุขาภิบาล 1 ทั้งสองยอดนี้เป็นการทำรายการผ่านสาขาธนาคาร โดยนำรายชื่อผู้รับทั้งหมด (1) 149 + (2) 12 คนให้ธนาคารดำเนินการ โดยธนาคารได้ใช้วิธีการถอนเงินออกมาเป็นยอดรวม และทำการโอนให้เป็นรายบุคคล จากจำนวนดังกล่าวมีธุรกรรมที่ไม่สำเร็จจำนวน 5 รายการ ธนาคารจึงทำการโอนเงินกลับเข้าบัญชีเดิม รายการเหล่านี้จึงปรากฎอยู่ใน statement ธนาคารเป็นยอดรวม เราจึงแนบเอกสารเป็นใบรับรองรายการจากธนาคารในลิงค์นี้ผ่าม หากท่านใดถามถึงหลักฐาน Slip การโอนเงินรายบุคคล 15 คน ที่มีผู้ตั้งข้อสงสัย สามารถดูได้ที่ลิงค์นี้หมายเหตุ: เราได้ทำการแก้ไขข้อความในโพสต์นี้ 1 ครั้ง เพื่อแนบลิงค์หลักฐานใบรับรองรายการจากธนาคารเพิ่มเติมเมื่อ 19.20 น. วันที่ 7 ก.ค. 2563#เราพิสูจน์แล้วท่านพิสูจน์หรือยัง.#คณะก้าวหน้า#MAYDAYMAYDAY#โครงการเมย์เดย์เมย์เดย์#Covid19#โควิด19
พรรณิการ์ ฟ้อง บุญเกื้อ หมิ่นประมาท เรียกค่าเสียหายจำนวน 1 ล้านบาท กรณีบุญเกื้อกล่าวหาโครงการเมย์เดย์ เมย์เดย์ ไม่โปร่งใส ศาลนัดไต่สวนมูลฟ้อง 26 ต.ค. 25638 ก.ค. 2563 วันนี้ ทีมสื่อคณะก้าวหน้า แจ้งว่า
พรรณิการ์ วานิช,คณะก้าวหน้า,บุญเกื้อ ปุสสเทโว,โครงการเมย์เดย์ เมย์เดย์